|  |  |
| --- | --- |
| Møde den 20. april 2023Lokale: 1520-732Tidspunkt: 14.00-16.30Board of Studies of Natural Sciences**Medlemmer**: **Niels Lauritzen****Birgit Olesen****Aurelien Romain Dantan****Marianne Graves Petersen****Thomas Ulrich****Ove Christiansen****Hans Brüner Dein** **Nina Hauvgaard Degn****Malene Siri Berg Jacobsen****Freja Hyllekvist Pedersen****Hans Christian Hansen** | ReferatMøde 3-2023BSNS |

Afbud: Marianne Graves Petersen; Malene Siri Berg Jacobsen

Fra studieadministrationen: studenterstudievejleder Agnet Bie Westphael, afsnitsleder Bente Mattsson (referent)

Fra studieledelsen: studieleder Trolle René Linderoth

Dagsorden:

1. Godkendelse af dagsorden
2. Hjælpemidler til skriftlig eksamen v. Hans Christian Hansen (Bilag 22-2023)

Gæst: Kasper Korsgaard Nielsen, kandidatstuderende fra fysik

1. Værdigrundlag – høring i studienævnet v. Trolle René Linderoth (Bilag 23-2023)
2. Specialevejledere ved kandidatuddannelser, der er samarbejder mellem institutter/fakulteter v. Trolle René Linderoth.
3. ChatGPT. Løst og fast fra AI-fronten med diskussion i forhold til uddannelser på NAT v. Niels Lauritzen
4. Eventuelt

**Ad.1. Godkendelse af dagsorden**

Dagsordenen blev godkendt

**Ad.2. Hjælpemidler til skriftlig eksamen** v. Hans Christian Hansen

Gæst: Kasper Korsgaard Nielsen

HCH og KKN fremlagde synspunkter fra den skrivelse, der var medsendt forud for mødet. Der er behov for afklaring og præcisering af regler og rammer for anvendelse af hjælpemidler til skriftlig eksamen. Der henvises til, at andre fakulteter har bedre og mere præciser beskrivelser og anvisninger på deres studieportaler end vi har på NAT. Derudover er der stor uklarhed om hvorfor bestemte hjælpemidler ikke kan anvendes som standard. Theresa Albøge Larsen fra Studieadministrationen forklarede, at der er igangsat et tværgående arbejde på AU medhenblik på en revision af regler på området.

Der blev også gjort opmærksom på, at kursusansvarlig via kursusbeskrivelserne kan åbne for yderligere hjælpemidler og selv om disse ikke altid kan understøttes af kontrolsystemet ITX Flex. Der kan også bedes om skærpet tilsyn, men dette er en ekstra udgift.

Et hovedpunkt er endvidere behovet for at skrive i hånden eller på en iPAD/tegneplade. Som det er nu, kan iPAD ikke tillades. Der er meget forskellige oplevelser af udfordringen med dette.

Studienævnet konkluderede, at de lokale vejledninger skal tjekkes igennem og at vi tager sagen med videre i arbejdet med eksamenskatalog og hjælpemidler samt i AU prøvekatalog-projektgruppen, hvor der pt er fokus på hjælpemidler.

**Ad.3. Værdigrundlag – høring i studienævnet**

TRL redegjorde for baggrunden for arbejdet. Der har bl.a. været afholdt en workshop med bred deltagelse af uddannelsesansvarlige og medlemmer fra studienævnet, hvor gode kursuseksempler udvalgt i uddannelsesudvalgene blev diskuteret som oplæg til en prioritering af værdier. Herefter har en arbejdsgruppe formuleret det udkast til værdigrundlag som skal høres i studienævn og uddannelsesudvalg. De lokale uddannelsesudvalg skal bl.a. bidrage med eksempler på, hvordan værdierne udfoldes på forskellige uddannelser.

Studienævnet drøftede værdigrundlaget og forskellige formuleringer.

Der var enighed om, at man kan gå videre med værdigrundlaget, og der blev stillet et par forslag til tekstrevisioner, som fremhæver at studerende skal møde andre fagligheder end den centrale, som de er indskrevet på, samt at det er en særlig værdi, at undervisere er forskere, der forsker i de emnefelter som de underviser i.

**Ad.4. Specialevejledere ved kandidatuddannelser, der er samarbejder mellem institutter/fakulteter**

TRL redegjorde for sagen, som var startet med indmeldingen fra IT-Produktudvikling, som havde ønsket mulighed for at kunne udpege hovedvejledere fra ARTS Institut for Kultur og Kommunikation, som deltager i uddannelsen med stor vægt.

Vi besluttede på det pågældende studienævnsmøde at lade sagen gå til Uddannelsesforum, da den ville berøre flere forskellige uddannelser med tilsvarende behov.

UF har herefter godkendt, at der i relevante tilfælde, hvor der er tale om særlige samarbejder, kan udpeges relevante hovedvejledere fra et andet institut/fakultet end det, som den studerende hører til.

I det fremsendte bilag er der sendt forslag til generel tekst til relevante specialekursusbeskrivelser og der blev ved mødet vist udkast til tekst, som kan anvendes af de enkelte uddannelser vedr. præcisering af samarbejdspartnere.

Tekstforslagene blev godkendt af studienævnet, og TRL vil herefter kontakte de relevante uddannelser m.h.p. endelig formulering af tekster der beskriver hvilke samarbejdsparter, der er relevante for de berørte uddannelser.

**Ad.5. ChatGPT. Løst og fast fra AI-fronten med diskussion i forhold til uddannelser på NAT**

NL gennemgik status på diskussioner og udvikling m.v. vedrørende ChatGPT og LLM siden efteråret 2022.

**Ad.6. Eventuelt**

Studienævnet blev orienteret om, at Thomas Ulrich stopper pr. 1.10.23.

BO bemærkede, at det er uhensigtsmæssigt, at reeksamensplanen offentliggøres så sent, og håber, at det må blive bedre med Curriculumbaseret planlægning.